Temeljem članka 24. Temeljnog kolektivnog ugovora za službenike i namještenike u javnim službama („Narodne novine“ broj 56/2022), članka 21. stavka 2. podstavka 14. Statuta Javne ustanove „Park prirode Velebit“ (KLASA: 023-01/14-01/07; URBROJ: 2125/17-01-17-22 od 13. veljače 2017. godine) te po prethodnoj pribavljenoj suglasnosti nadležnog Ministarstva gospodarstva i održivog razvoja (KLASA:112-01/22-01/04, URBROJ: 517-02-1-1-22-185 od 7. rujna 2022. godine), ravnatelj Javne ustanove „Park prirode Velebit“ raspisuje

**JAVNI NATJEČAJ**

za radno mjesto:

 **Stručni suradnik - šumar- 1 izvršitelj na neodređeno vrijeme**

Uvjeti:

- završen preddiplomski i diplomski sveučilišni studij ili integrirani preddiplomski i diplomski sveučilišni studij iz područja šumarstva

- aktivno znanje engleskog jezika ili nekog drugog svjetskog jezika, uz poznavanje engleskog jezika

- samostalnost i stručnost u radu na osobnom računalu – MS Office, Internet

- položen vozački ispit i samostalnost u upravljanju vozilom

- probni rad 6 mjeseci

**Uz vlastoručno potpisanu prijavu je potrebno priložiti:**

* životopis
* dokaz o stručnoj spremi (presliku svjedodžbe/diplome ili drugi vjerodostojan dokument)
* presliku domovnice
* preslika osobne iskaznice
* presliku vozačke dozvole
* dokaz o znanju engleskog jezika i/ili nekog drugog stranog jezika
* uvjerenje pribavljeno od nadležnog suda ili putem sustava e-Građani da se protiv kandidata ne vodi kazneni postupak (ne starije od mjesec dana od objave natječaja u Narodnim novinama)
* uz prijavu na natječaj kandidati mogu priložiti i ostale dokumente za koje smatraju da dokazuju njihovu sposobnost za obavljanje poslova za koji se natječu

Na javni natječaj mogu se javiti osobe oba spola, pod ravnopravnim uvjetima, a izrazi koje se u ovom natječaju koriste u muškom rodu upotrijebljeni su neutralno i odnose se na muške i ženske osobe.

U prijavi je potrebno navesti broj telefona i/ili e-mail adresu radi obavještavanja o mjestu i vremenu održavanja razgovora/intervjua. Prijava na natječaj mora biti vlastoručno potpisana. Prijavom na natječaj kandidat daje privolu za prikupljanje i obradu osobnih podataka navedenih u prijavi na natječaj, kao i dokumentacije dostavljene prijavom u svrhu odabira kandidata i privolu na dostavu obavijesti o rezultatima natječaja koja se dostavlja kandidatima, a uključuje ime i prezime kandidata, adresu i struku.

Osobe koje prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu potrebnu dokumentaciju prema posebnom zakonu.

Kandidat koji može ostvariti pravo prednosti kod zapošljavanja u javnoj ustanovi sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/2017), članku 48. Zakona o zaštiti vojnih i civilnih invalida rata (Narodne novine, broj 33/92, 77/92, 27/93, 58/93, 2/94, 76/94, 108/95, 108/96, 82/01 i 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14 i 39/18) dužan se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužan je priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843. Kandidat koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Prijave s dokazima o ispunjavanju uvjeta iz natječaja podnose se osobno ili poštom preporučeno u roku od 8 dana od objave natječaja u Narodnim novinama na adresu:

**Javna ustanova „Park prirode Velebit“, Kaniža Gospićka 4b, 53000 Gospić, s naznakom: „Ne otvaraj – natječaj – Stručni suradnik-šumar“.**

Nepotpune i nepravodobne prijave neće se razmatrati. Osoba koja ne podnese pravovremenu i/ili urednu prijavu ili za koju se utvrdi da ne ispunjava formalne uvjete iz natječaja, ne smatra se kandidatom prijavljenim na natječaj. Urednom prijavom smatra se prijava koja sadrži sve podatke i priloge navedene u natječaju.

Za kandidate koji su podnijeli potpune i pravovremene prijave i ispunjavaju formalne uvjete natječaja, provest će se prethodna provjera znanja i sposobnosti putem razgovora (intervjua). Obavijest o vremenu i mjestu održavanja razgovora (intervjua) bit će objavljena na web-stranici JU „Park prirode Velebit“ (www.pp-velebit.hr) i na oglasnoj ploči JU „Park prirode Velebit“, najmanje pet dana prije njegovog održavanja. Ako kandidat ne pristupi razgovoru, smatrat će se da je povukao prijavu na natječaj. O rezultatima natječaja kandidati će biti obaviješteni u zakonskom roku. Ako se na javni natječaj ne prijave osobe koje ispunjavaju propisane i objavljene uvjete, odnosno ako prijavljeni kandidati ne zadovolje na razgovoru, JU Park prirode Velebit će obustaviti postupak po objavljenom javnom natječaju.

Odabranog kandidata pozvat će se da u primjerenom roku, a prije sklapanja ugovora o radu, dostavi uvjerenje o zdravstvenoj sposobnosti za obavljanje poslova radnog mjesta.

KLASA: 112-04/22-01/03

URBROJ: 2125-1-18-01-23-3

**Javna ustanova „Park prirode Velebit“**